Мурзахмедова Гүлнара Мурзалиевна

Мурзахмедова Гүлнара Мурзалиевна (29. 8. 1961-жылы туулган, Токмок шаары) – адабиятчы, филология илимдеринин доктору (2010). Свердлов шаарындагы М. Горький атындагы Урал мамлекеттик университетин 1985-жылы бүтүргөн. Эмгек жолун 1978-жылы Токмок шаарындагы «Сверл» заводунда техник болуп иштөөдөн баштаган. 1985–93-жылы КМУда окутуучу, 1994–99-жылы КР ТИМде илимий-изилдөө жана редакциялык-басма бөлүмүнүн начальниги, басма сөз кызматынын референти, КРдин Президентинин басма сөз кызматынын жетекчиси, 1999–2009-жылы «КООРТ» телекомпаниясынын башкы директору, 2009-жылдан И. Арабаев атындагы КМПУда окутуучу. 40тан ашык илимий эмгектин (а. и. 1 окуу курал, 2 монография) автору. Эмгектери: Факт и вымысел в романе Т. Касымбекова «Сломанный меч»//Известия ВУЗов. № 3–4. 2008; Историческая романистика Т. Касымбекова и её место в развитии жанра. Б., 2009. 
Категория: Инсандар
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7